Le Senior del Anellos

***Le Senior del Anellos*** es un trilogia de romances per le autor britannic John Ronald Reuel Tolkien, ambientate in un terra phantastic appellate Terra Medie, al fin de su Tertie Epocha.

Publicate in anglese in 1954, le romance ha essite vendite in milliones de exemplares, traducite in 40 linguas, e adaptatate pro le cinema in tres films per le director Peter Jackson. Illo es un del obras que plus ha influentiate le genere de litteratura phantastic.

## Synopse
Le titulo se refere a Sauron, le Senior Obscur del pais Mordor, le principal villano del historia, e le creator del Anello Unic que ille utilisava a fin de controlar le poter del dece-novem altere Grande Anellos magic, in su lucta pro obtener le domination super le Terra Medie. Le Anello donava potentia a Sauron, ma quando le heroe Isildur secava le Anello del mano de Sauron, ille perdeva multe de . Nonobstante, Isildur refusava destruer le Anello e lo perdeva. Le Anello eventualmente passava a Gollum. *Le Senior del Anellos* constitue le continuation de un libro anterior per Tolkien, *[[Le Hobbit]]*, que tracta del historia de como le Anello Unic passa ab Gollum in le manos del avunculo de Frodo Baggins, Bilbo Baggins.

Frodo es adjutate, como su oncle Bilbo, per le mago Gandalf, le incarnation del deitate minor Olorin.

In un nivello plus profunde illo etiam constitue le continuation de un altere libro appellate *[[Le Silmarillion]]*, que describe le creation del Terra Medie, le creaturas que ibi habita, le prime Senior Obscur Morgoth, le maestro de Sauron, e le luctas inter Morgoth e le elfes pro le possesion del Silmariles, tres lucente joieles magic de enorme potentia. 

*Le Senior del Anellos* narra le historia de un gruppo de esseres: (elfes, hobbits, nanos, homines), e Gandalf, que forma le Compania del Anello con le intention de destruer le Anello Unic forgiate per Sauron, qui ama le mal. Es le historia de un heroe ab le population ordinari, un viro qui sape que su destino pote esser fatal, ma nonobstante lucta pro accomplir lo proque de ille depende le continuitate de su mundo.

### Le Compania del Anello
Le historia comencia in The Shire, le terra del hobbites. In le prologo, Bilbo passa le Anello a su nepto Frodo. Gandalf deveni suspiciose del Anello. Annos plus tarde, Gandalf retorna a Frodo e confirma que illo es le Anello Unic. Gandalf plana retorna e escorta Frodo foras Shire, ma ille non retorna. Frodo partiva con su jardinero Sam e su cosino Pippin. Illes es chassate per le mysteriose Cavalleros Nigre. Un gruppo de elfes e un fermero les adjuta evitar le cavalleros. Al bordo del Shire, lor amico Merry se univa con le gruppo. Pro evitar le strata principal e le cavalleros, illes viagia per un foreste e un altura con tumulos. In ambe locos, illes es salvate de trappas per Tom Bombadil. Illes recipeva gladios de un tumulo.

Illes attinge le village de Bree. In un albergo, illes incontra Granpasso, un homine de un tribo de errantes. Le albergero les dona un littera de Gandalf, que dice que Granpasso es un amico. Granpasso les duce ab Bree verso Rivendell, un refugio del elfes. Sur un collina de Amon Sûl, illes es attaccate per alcun del cavalleros. Illes escappa, ma Frodo es dagate per un cultro maledicite. Granpasso confirma que le Cavalleros Nigre es le Nazgûl, le novem servientes de Sauron le plus periculose. Frodo deveniva malade quando illes approcha Rivendell. Con le adjuta del elf Glorfindel, illes escappa le cavalleros a un vado. Elrond, le domino de Rivendell, advoca un inundation pro barrar le Nazgûl.

A Rivendell, Elrond cura Frodo e illes reuni con Gandalf. Elrond convoca un consilio pro discute le fato del Anello. Il es revelate que Granpasso es Aragorn, le hereditario a Isildur e le corona de Gondor, un regno que nunc es regite per un dynestia de Camereros. Le ration del absentia de Gandalf es revelate etiam. Gandalf esseva traite e imprisionate per su domino Saruman, qui nunc voleva le Anello. Ille esseva salvate per un aquila gigante. Le consilio concorda que le Anello debe esser destruite. Le maniera sol de lo destruer es lo jectar in Monte Fato, le vulcano in Mordor ubi illo esseva forgiate. Illes concorda que Frodo debera continuar portar le Anello. Illes assignava le Compania del Anello pro viagiar con illo: Frodo, Sam, Pippin, Merry, Gandalf, Aragorn e tres nove membros: Legolas, un elf; Gimli, un filo de un del nanos del aventura de Bilbo; e Boromir, un filo del Camerero de Gondor.

Le Compania parti Rivendell e debe cruciar le Montanias Brumose. Illes tenta un passage terrestre, ma le nive les obstruer. Illes tunc tenta crucia per le minas de Moria. Illes confronta un imboscada per Orkes e un Balrog, un demone antique. Illes escappa excepte Gandalf, qui cade con le Balrog in un foramine gigante. Le Compania restante visita Lothlórien, un foreste e refugio del elfes. Le elfes dona les donos. Le Compania viagia per le fluvio al collina de Amon Hen. Hic, Boromir tenta prender le Anello de Frodo. Frodo escappa con Sam, e le resto del Compania es attaccate per Orkes.

### Le Duo Turres
Boromir mori de feritas, contante Aragorn, Legolas e Gimli que le Orkes ha capturate Pippin e Merry. Illes decideva rescue le duo hobbites. Illes sequeva le Orkes, que viagia per le regno de Rohan verso Isengard, le dominio de Saruman. Le Orkes es occidite per un gruppo de Cavalleros de Rohan. Pippin e Merry escappa e incontra Arbarba, le chef del entes, arbores humanoide. Illes persuade le entes adjutar combatte le armeas de Saruman. Aragorn, Legolas e Gimli seque e incontra Gandalf. Gandalf explica que ille supervive su cadita e seque le Balrog al summitate de un montania. Illes les combatte e occide, ma Gandalf retornava al Terra Medie como le nove chef del magos. Illes viagia al capital de Rohan, ubi Gandalf libera le rege Théoden del influentia de Gríma Vermelingua, un spia de Saruman. Théoden dirige su homines a Hornburg, un refrugio.

Le Cavalleros de Rohan defende Hornburg contra le armeas de Saruman. Arbarba manda Huornes, un forma de ente, pro adjuta Rohan. Le Cavalleros viagia ab Hornburg verso Isengard, que ha essite attacate e destruite per le entes. Gandalf e su companiones reuni con Pippin e Merry. Gandalf confronta Saruman e tenta le persuade renunciar le mal. Saruman declina, dunque Gandalf remove su potentias. Vermelingua lassa cader un *palantír*, un petra grande, pro occider Gandalf, ma illo non le attinge. Gandalf prende le petra. Le nocte, Pippin reguarda in le petra e vide Sauron. Gandalf le salva e revela que le petra es un *palantír*, un petra de vision. Saruman usava le *palantír* pro parlar con Sauron, e dunque Sauron le corrumpeva. Gandalf viagia con Pippin a Minas Tirith, le capital de Gondor.

Interea, Frodo e Sam viagia verso Mordor. Illes captura Gollum, qui ha les sequeva ab Moria. Illes persuade Gollum les adjutar. Sam audi Gollum debatte con se si ille debe adjuta Frodo o prende le Anello. Gollum les dirige trans un palude al Porta Nigre de Mordor. Le porta es tro protegite, dunque Gollum suggere que illes usa le entrata secrete a Cirith Ungol. Illes viagia al sud, ubi illes incontra Faramir, le fratre de Boromir, que dirige un bando de soldatos. Gollum es totevia contrarietate inter Frodo e le Anello. Ille les dirige in Cirith Ungol ma trai Frodo a Shelob, un aranea gigante. Shelob attacca Frodo ma es repulsate per Sam e su potto de lumine de Lothlórien. Sam prende le Anello, credente que Frodo es morte. Nonobstante, ille audi Orkes que dice que Frodo non es morte, ma es inconsciente. Frodo deveniva un prisionero in le turre de Cirith Ungol.

### Le Retorno del Rege
Sauron manda un grande armea pro invader Gondor. Gandalf e Pippin arriva a Minas Tirith pro prevenir Camerero Denethor, e Théoden leva un armea pro venir al adjuta de Gondor. Aragorn usa le *palantír* e apprende que un flotta del Corsarios de Umbar attacca le sud de Gondor. Ille decide entra le Via del Mortos, un tunnel que es infestate per le spiritos de homines que esseva maledicite proque illes abjurava un promissa de adjutar Isildur. Le spiritos accepta un offerta de Aragon, le hereditario de Isildur, de complir lor promissa e finalmente reposar.

Un grande battalia resulta circa Minas Tirith. Le Rege-Mago, le chef del Nazgûl, rumpe le portas de Minas Tirith, ma le cavalleria de Rohan arriva. Éowyn, le nepta de Théoden, e Merry occide le Rege-Mago. Le battallia conclude quando le naves del Corsarios arriva, ma iste naves apporta Aragorn, su companiones e un armea de Gondor del Sud. Denethor cede a defaitismo, influentiate de su uso de un *palantír*, e se arde. Pippin e Gandalf salva Faramir, que es inconsciente e ferite, del mesme fato. Le alliantia de Gondor e Rohan ganiava le battalia ma multos es morte, inclusive Théoden. Aragorn es benvenite a Minas Tirith e cura Éowyn, Merry e Faramir. Ille, Gandalf e lor companiones dirige un armea al Porta Nigre, pro distrahe Sauron e dunc adjutar Frodo.

Sam salva Frodo del turre de Cirith Ungol e retorna le Anello a ille. Disguisate de Orkes, illes viagia trans Mordor a Monte Fato. Frodo va jectar le Anello in le vulcano, ma ille cede al attraction del Anello e refusa. Gollum arriva e prende le Anello de Frodo. Ille celebra e accidentalmente cade in le vulcano, destruinte le Anello. Sauron es disfacite e su armeas dispersa. Aquilas salva Frodo e Sam de Monte Fato. A Minas Tirith, le companiones supervivente reuni e Aragorn es coronate Rege de Gondor. Ille marita Arwen, un elf. Faramir deveniva un consiliero e marita Éowyn. Théoden es succedite per Éomer, su nepto e le fratre de Éowyn.

Le quatro hobbites retorna al Shire, ma le region nunc es regite per Saruman e su adherentes. In un confrontation, Saruman es occidite per Vermelingua, qui tunc es occidite per hobbites. Le Shire es reparate durante le annos subsequente. Quando Sam, Pippin e Merry habeva vitas contente, Frodo continue habeva feritas physic et emotional. Alicun annos plus tarde, Frodo, Bilbo e Gandalf viagia al costa e naviga verso Terra Immortal, pro trovar pace.

## Reception
Ben que alcunos lo considera como le prime libros del phantasia epic, existe plure precedentes, como le novellas sur Conan per Robert E. Howard, o le historias medieval del gestas de Rege Arthur e su cavalleros. Nonobstante nulle de su predecessores teneva le abilitate de crear tote un mythologia in le extremo como illo facite per J.R.R. Tolkien, qui litteralmente inventava un mundo complete con geographia, historia, linguas, legendas e cantiones, creante un universo litterari de profunditate e ricchessa que dota al romance de un aere de verisimilitude, dante loco a un ver fortia de mythopoesis (del parolas grec que significa "creation de mythos").

## Referentia
Articulo de Le Senior del Anellos ex Encyclopedia Britannica